આજનો દિવસ દરેક ભારતીય માટે યાદગાર કહી શકાય. કેમ કે આજે જ એટલે કે ૩ એપ્રિલના રોજ ભારતીય અવકાશયાત્રી રાકેશ શર્મા અંતરીક્ષમાં જનારા પ્રથમ ભારતીય અવકાશ યાત્રી બન્યા હતા. ૩ અપ્રિલ ૧૯૮૪ના રોજ વાયુસેનાનાં તત્કાલિન અક્વાડન લીડર રાકેશ શર્મા અંતરીક્ષમાં જનારા પ્રથમ ભારતીય અવકાશ યાત્રી બન્યા હતા. તેમણે સોવિયેત સંઘ સાથે “સેલ્યુટ ૭” નામનાં અંતરિક્ષ કેન્દ્રમાં ૮ દિવસ પસાર કર્યા હતા. આ અભિયાન દરમિયાન તેઓ અંતરિક્ષમાં હતા તે સમયે તેમણે તત્કાલીન વડાપ્રઘાન ઈન્દિરા ગાંધીને ફોન કર્યો હતો. તે સમયે ઈન્દિરા ગાંધીએ અવકાશમાંથી ભારત કેવું દેખાય છે તેવો પ્રશ્ન કરતા તેમણે જણાવ્યું હતું કે,‘સારે જહાં સે અચ્છા હિંદોસ્તાં હમારા.’